ananddey/assamese-wiki-corpus huggingface dataset:
আকাংক্ষা দেও শৰ্মা

আকাংক্ষা দেও শৰ্মা এগৰাকী ভাৰতীয় ঔদ্যোগিক ডিজাইনাৰ, বস্ত্ৰ উদ্ভাৱক আৰু দৃশ্য শিল্পী। তেওঁ বিশেষকৈ বস্ত্ৰ নক্সা, টেকসই সামগ্ৰী ব্যৱহাৰ আৰু উদ্ভাৱনীমূলক উপাদানৰ সংমিশ্ৰণেৰে আধুনিক নক্সা সৃষ্টিৰ বাবে পৰিচিত। তেওঁৰ সৃষ্টিসমূহত ভাৰতীয় বস্ত্ৰ ইতিহাস, পৰম্পৰাগত হস্তশিল্প আৰু আধুনিক নিৰ্মাণ কৌশলৰ সমন্বয়েৰে নূন্যতম, পৰিষ্কাৰ আৰু চঞ্চল ৰূপৰ নক্সা গঢ়ি তোলা হয়। ২০২০ চনত তেওঁ ফৰ্বছ ইণ্ডিয়াৰ ৩০ অনূৰ্ধ্ব ৩০ তালিকাত ৮ নম্বৰ স্থান লাভ কৰে। তেওঁ ডাচ ভিত্তিক ছুইডেনৰ বহুজাতিক গোট আইকিয়াৰ সৈতে কাম কৰা ভাৰতৰ একমাত্ৰ মহিলা ডিজাইনাৰ হিচাপে বিশেষভাবে পৰিচিত।

প্ৰাৰম্ভিক জীৱন আৰু শিক্ষা

আকাংক্ষা দেও শৰ্মাই প্ৰথমতে বাণিজ্য শাখাত অধ্যয়ন কৰে যদিও পৰৱৰ্তী সময়ত নক্সা আৰু সৃষ্টিশীল ক্ষেত্ৰৰ প্ৰতি আগ্ৰহ বৃদ্ধি পায়। সেই অনুসাৰে তেওঁ নতুন দিল্লীৰ নেচনেল ইনষ্টিটিউট অৱ ফেশ্বন টেকন’লজিত অধ্যয়ন কৰে। শিক্ষাজীৱনৰ সময়তে তেওঁ বস্ত্ৰ, উপাদান আৰু গঠনভিত্তিক নক্সা প্ৰণালীৰ ওপৰত বিশেষ আগ্ৰহ প্ৰকাশ কৰে।

২০১৬ চনত স্নাতক ডিগ্ৰী লাভ কৰাৰ পিছত তেওঁ ১০ মাহৰ ইন্টাৰশ্বিপৰ বাবে ছুইডেনলৈ যায়, য’ত তেওঁ আন্তঃৰাষ্ট্ৰীয় ডিজাইন পদ্ধতি আৰু উৎপাদন প্ৰযুক্তিৰ ব্যৱহাৰিক অভিজ্ঞতা লাভ কৰে। এই অভিজ্ঞতাই তেওঁৰ পৰৱৰ্তী নক্সা দৃষ্টিভংগী গঢ়ি তুলাত গুৰুত্বপূৰ্ণ ভূমিকা পালন কৰে।

পেছাগত জীৱন

বৰ্তমান তেওঁ গুৰুগ্ৰামত আইকিয়াৰ সৈতে কাম কৰি আছে আৰু নক্সা, সামগ্ৰী উদ্ভাৱন আৰু টেকসই উৎপাদন পদ্ধতিৰ সৈতে জড়িত প্ৰকল্পসমূহত অংশ লয়। তেওঁৰ কামত পৰিবেশবান্ধৱ সামগ্ৰী ব্যৱহাৰ, পুনঃব্যৱহাৰযোগ্য উপাদান আৰু স্থানীয় শিল্পকলা অন্তৰ্ভুক্ত কৰাৰ প্ৰৱণতা দেখা যায়।

আইকিয়াত যোগদান কৰাৰ পূৰ্বে তেওঁ Cell Design, Raw Mango আৰু Love Birds আদি বিভিন্ন ব্ৰেণ্ডৰ সৈতে কাম কৰিছিল, য’ত তেওঁ বস্ত্ৰ নক্সা, সামগ্ৰী পৰীক্ষা আৰু দৃশ্য উপস্থাপন ক্ষেত্ৰত অভিজ্ঞতা লাভ কৰে।

নক্সা ধাৰণা

আকাংক্ষা দেও শৰ্মাৰ নক্সা ধাৰণা মূলত পৰম্পৰা আৰু আধুনিকতাৰ সংমিশ্ৰণৰ ওপৰত ভিত্তি কৰি গঢ়ি উঠিছে। তেওঁ পৰম্পৰাগত ভাৰতীয় উপাদানসমূহক আধুনিক জীৱনশৈলীৰ সৈতে মিলাই ব্যৱহাৰযোগ্য আৰু নান্দনিক সামগ্ৰী সৃষ্টি কৰাত গুৰুত্ব দিয়ে।

বঁটা

Elle Decor India শ্ৰেষ্ঠ ডিজাইনাৰ বঁটা, ২০০৯

তথ্যসূত্ৰ

শ্ৰেণী:ভাৰতীয় বস্ত্ৰ ডিজাইনাৰ
শ্ৰেণী:আইকিয়া সৈতে জড়িত ব্যক্তি
শ্ৰেণী:ভাৰতীয় নাৰী
১৫ জুলাই

উল্লেখযোগ্য ঘটনাৱলী

১৮১৫ - ৱাটাৰ্লুপ যুদ্ধত পৰাজয়ৰ পিছত নেপোলিয়ন বোনাপাৰ্টএ বিখ্যাত নেপোলিয়ন যুদ্ধত বেলেৰফনৰ ওচৰত আত্মসমৰ্পণ কৰে।
১৯৫৫ - ভাৰতৰ প্ৰথম প্ৰধান মন্ত্ৰী পণ্ডিত জৱাহৰলাল নেহৰুলৈ ভাৰতৰত্ন সন্মান ঘোষণা কৰা হয়।
১৯৬৫ - মানৱহীন মহাকাশযান মেৰিণাৰ—৪ য়ে মঙ্গলগ্ৰহৰ ১২,০০০ কিঃমিঃ কাষেৰে ভ্ৰমণ কৰিছিল।
১৯৭৫ - আমেৰিকা আৰু ছোভিয়েট ৰাছিয়াৰ যুগ্ম মহাকাশ অভিযান এপল-ছয়ুজে বিস্ময়কৰ, অভুতপূৰ্ব সাফল্য লাভ কৰে।
১৯৭৫ - ভাৰতীয় সময় মতে আবেলি ৫ বাজি ৩০ মিনিটত বৈকানুৰৰ মহাকাশ উৎক্ষেপণ কেন্দ্ৰৰ পৰা ছয়ুজ— ১৯ যানখন উৎক্ষেপণ কৰা হয়।
১৯৭৯ - মোৰাৰজী দেশাইয়ে ভাৰতৰ প্ৰধানমন্ত্ৰী পদৰ পৰা পদত্যাগ কৰিছিল।
১৯৯৭ - পৰিৱেশবিদ মহেশ চন্দ্ৰ মেহতালৈ ৰমণ মেগছেছে বঁটা ঘোষণা কৰা হয়।
২০০১ - পাকিস্তান আৰু ভাৰতৰ ঐতিহাসিক আগ্ৰা শীৰ্ষ বৈঠক আৰম্ভ হয়।
২০০৬ - বিশ্বৰ চ'ছিয়েল নেটৱৰ্কিং খণ্ডত টুইটাৰ যোগ হয়।
২০১০ - ভাৰতীয় টকাৰ প্ৰতীক (₹) ভাৰত চৰকাৰে প্ৰকাশ কৰে।

জন্ম

১৬০৬ - ৰে'ম্ব্ৰেণ্ট, ডাচ্চ চিত্ৰকৰ আৰু নক্সাকাৰ।
১৬১১ - মহাৰজা জয় সিংহ প্ৰথম, মোগলৰ সেনাপতি (মিৰ্জা ৰজা) আৰু অম্বৰৰ (জয়পুৰ) ৰজা আছিল।
১৭৮৩ - ছাৰ জামছেটজী জিজিভয়, মহান ভাৰতীয় বণিক, উদ্য়োগপতি আৰু সমাজসেৱক, বোম্বাইত (মুম্বাই) জন্মগ্ৰহণ কৰিছিল।
১৯০৩ - কুমাৰ স্বামী কামৰাজ নাদাৰ, ভাৰতীয় ৰাজনীতিবিদ, স্বাধীনতা সংগ্ৰামী তথা জাতীয় কংগ্ৰেছৰ সভাপতি।
১৯০৯ - দুৰ্গাবাঈ দেশমুখ, ভাৰতীয় স্বাধীনতা সংগ্ৰামী, অধিবক্তা, সমাজকৰ্মী আৰু ৰাজনীতিবিদ।
১৯৩৩ - এম টি বাসুদেৱন নায়াৰ, ভাৰতীয় সাহিত্যিক।
১৯৮৬ - চৰদাৰা সিং, ভাৰতীয় পেছাদাৰী ফিল্ড হকী খেলুৱৈ।

মৃত্যু

১৯১৯ - হেৰমন ইমিল ফিচাৰ, নোবেল বিজয়ী জাৰ্মান ৰসায়নবিদ। হেৰমানে ১৯০২ চনত ৰসায়ন বিজ্ঞানৰ নোবেল বঁটা লাভ কৰিছিল।
১৯৭৭ - ৰাধা গোবিন্দ বৰুৱা, 'দ্য আছাম ট্ৰিবিউন' বাতৰি কাকত গোষ্ঠীৰ জন্মদাতা, 'দৈনিক অসম' আৰু সাপ্তাহিক 'অসম বাণী' প্ৰতিষ্ঠাতা, এগৰাকী ক্ৰীড়া সংগঠক।
২০০৪ - বানু জাহাংগীৰ কয়াজী, ভাৰতীয় চিকিৎসক।
২০১৯ - পূৰবী বৰমুদৈ, অসমীয়া ঔপন্যাসিক।

দিৱস

বিশ্ব যুৱ দক্ষতা দিৱস।

বাহ্যিক সংযোগ

বিবিচি: এই দিনত
আখুনি (চলচ্চিত্ৰ)

আখুনি নিক’লাছ খাৰকংগ’ৰ পৰিচালিত মূলতঃ হিন্দী ভাষাৰ এখন হাস্যমধুৰ তথা নাটকীয় উপাদানযুক্ত চলচ্চিত্ৰ। সাৰেগামা ইণ্ডিয়া আৰু য়ুডলি ফিল্মছৰ প্ৰযোজনাৰে এই চলচ্চিত্ৰখনৰ প্ৰিমিয়াৰ ২০১৯ চনত লণ্ডন চলচ্চিত্ৰ মহোৎসৱত সম্পন্ন হয়। ২০২০ চনৰ ১২ জুনত আখুনিয়ে নেটফ্লিক্সৰ মাধ্যমেৰে ভাৰতত মুক্তিলাভ কৰে। সাংস্কৃতিক বৈষম্য আৰু সংঘাতক প্ৰধান বিষয়বস্তু হিচাপে লৈ নিৰ্মাণ কৰা এই ছবিখনত চায়ানী গুপ্তা, বিনয় পাঠক, আদিল হুছেইন, লিন লাইশ্ৰাম আদি অভিনেতাই অভিনয় কৰিছে। ছবিখনৰ ঘটনাক্ৰম উত্তৰ-পূবৰ কেইগৰাকীমান যুৱক-যুৱতীয়ে এক বিবাহ অনুষ্ঠানৰ আয়োজন কৰিব বিচৰাক কেন্দ্ৰ কৰি আগবাঢ়িছে।

পটভূমি

মূলতঃ জাতিগত বৈষম্য আৰু ৰক্ষণশীল সাংস্কৃতিক ভাৱধাৰাক উপজীৱ্য হিচাপে লৈয়েই আখুনিৰ কাহিনীভাগ ৰচনা কৰা হৈছে। উত্তৰ পূবৰ লোকসকলৰ জীৱনশৈলী আৰু তেওঁলোকে সন্মুখীন হৈ অহা জাতিগত বৈষম্যক লৈ নিৰ্মিত এইখনেই প্ৰথমখন মূলসুঁতিৰ হিন্দী চলচ্চিত্ৰ। আখুনিৰ উৎকট গোন্ধৰ বাবে ভাড়াঘৰৰ পঞ্জাবী মালিকনী গৰাকীয়ে মণিপুৰী যুৱতী চান্‌বি (লিন লাইশ্ৰাম) আৰু তেওঁৰ নেপালী বান্ধৱী উপাসনাক (চায়ানী গুপ্তা) খাদ্যবিধ ৰন্ধাত বাধা আৰোপ কৰিছে। ইয়াৰ ফলত তেওঁলোকে আন ঠাইলৈ আখুনি ৰান্ধিবলৈ নি বিভিন্ন অবাঞ্ছিত আৰু বৈষম্যমূলক ঘটনাৰ সন্মুখীন হৈছে।

অভিনয় শিল্পী

ক্ৰমিক নং অভিনয় শিল্পী চৰিত্ৰ
১ চায়ানী গুপ্তা উপাসনা
২ লিন লাইশ্ৰাম চান্‌বি
৩ লানুআকুম আও বেনডাং
৪ টেনজিং ডালহা জ'ৰেম
৫ আছেনলা জামিৰ মিনাম
৬ মেৰেনলা ইমচঙ বালামন
৭ ড'লী আহলুৱালিয়া ভাড়াঘৰৰ মালিকনী
৮ বিনয় পাঠক ভাড়াঘৰৰ মালিক
৯ ৰোহন যোশী শিব
১০ মিল' চুনকা হইনা
১১ আকাশ ভৰদ্বাজ হিৰণ্য
১২ আদিল হুছেইন বিশেষ চৰিত্ৰ ৰূপায়ণ

নিৰ্মাণ আৰু মুক্তিলাভ

পৰিচালক নিক'লাছ খাৰকংগ'ৰে ২০১৭ চনত আখুনিৰ কাহিনী লিখি শেষ কৰে আৰু ২০১৮ চনৰ জুন মাহত ২৫ দিনৰ ভিতৰতে দিল্লীত চলচ্চিত্ৰখনৰ দৃশ্যগ্ৰহণ সম্পন্ন কৰা হয়। পৰিচালকজনে কয় যে আখুনিৰ পটভূমি তেওঁৰ নিজৰ ব্যক্তিগত জীৱনৰ ওপৰতে আধাৰিত কাৰণ অন্য উত্তৰ-পূৰ্বাঞ্চলীয় লোকৰ দৰে তেওঁৰ নিজৰো জাতিগত বৈষম্যৰ সন্মুখীন হোৱাৰ অভিজ্ঞতা আছে। ২০১৪ চনত চুলিৰ ৰঙৰ বাবেই এনে বৈষম্যৰ চিকাৰ হৈ দিল্লীত গণপ্ৰহাৰত মৃত্যুবৰণ কৰা অৰুণাচলী ছাত্ৰ নিড' তানিয়া সম্পৰ্কেও চলচ্চিত্ৰখনত পৰোক্ষভাৱে উপস্থাপন কৰা হৈছে। ২০২০ চনৰ ১২ জুনত নেটফ্লিক্সৰ যোগেদি আখুনিয়ে ভাৰতত মুক্তিলাভ কৰে। ছবিখনত মণিপুৰ, মিজোৰাম, নাগালেণ্ড, ছিকিম, অসম আদি ভাৰতৰ উত্তৰ-পুৰ্বাঞ্চলৰ ৰাজ্যসমূহৰ লোকসংগীত সন্নিৱিষ্ট কৰা হৈছে। পাপনে ইয়াৰে 'ডান্স ইট আউট' শীৰ্ষক এটি গীতত কণ্ঠদান কৰিছে আৰু এটি টোকাৰী গীতত উমাকান্ত বৈৰাগীয়ে কণ্ঠদান কৰিছে।

প্ৰতিক্ৰিয়া

আখুনি চলচ্চিত্ৰখনৰ প্ৰতি সমালোচকসকলে মিশ্ৰিত প্ৰতিক্ৰিয়া আগবঢ়ায়। কিছুসংখ্যক সমালোচকে ছবিখন "বুদ্ধিমত্তাৰে নিৰ্মাণ কৰা সামাজিক মন্তব্য প্ৰদানকাৰী ছবি" আখ্যা দিয়াৰ বিপৰীতে মিনাম চৰিত্ৰটোক অধিকাংশ সময়ত দৃশ্যপটৰ পৰা আঁ‌তৰাই ৰখাৰ বাবে সমালোচনা কৰে। ইয়াৰ লগতে আখুনি সম্পৰ্কত আৰু অধিক তথ্যৰ সংযোগ কৰাৰ থল থকাৰ বিষয়েও কিছুসংখ্যক চলচ্চিত্ৰ সমালোচকে মত পোষণ কৰে।

আইএমডিবিত আখুনিয়ে ১০ ৰ ভিতৰত ৭.২ তাৰকা পোৱাৰ বিপৰীতে ফাৰ্ষ্টপ'ষ্টে ইয়াক ৫ ভিতৰত ৩-ৰে মূল্যাংকন কৰে।

তথ্য সংগ্ৰহ

শ্ৰেণী:হিন্দী চলচ্চিত্ৰ
নিৰ্মলা সীতাৰমন

নিৰ্মলা সীতাৰমন (; জন্ম ১৮ আগষ্ট ১৯৫৯) এগৰাকী ভাৰতীয় ৰাজনৈতিক নেত্ৰী। তেওঁ ভাৰতীয় জনতা পাৰ্টিৰ সদস্য। তেওঁ ২০১৬ চনৰ পৰা ৰাজ্যসভাৰ সাংসদ হিচাপে কাৰ্য নিৰ্বাহ কৰি আছে। তেওঁ ইন্দিৰা গান্ধীৰ পিছত দ্বিতীয় গৰাকী মহিলা ৰক্ষা মন্ত্ৰী। তেওঁ বিত্ত আৰু কৰ্পোৰেট বিভাগৰ ৰাজ্যিক মন্ত্ৰী আৰু বাণিজ্য আৰু উদ্যোগ বিভাগৰ স্বতন্ত্ৰ মন্ত্ৰী আছিল। ইয়াৰ আগতে তেওঁ ভাৰতীয় জনতা পাৰ্টীৰ প্ৰবক্তা হিচাপে কাৰ্য নিৰ্বাহ কৰিছিল।

ব্যক্তিগত জীৱন

১৯৫৯ চনৰ ১৮ আগষ্ট তাৰিখে মাদ্ৰাজ ষ্টেটৰ মাদুৰাইত নিৰ্মলা সীতাৰমনৰ জন্ম হৈছিল। তেওঁৰ পিতৃ নাৰায়ণন সীতাৰমন আৰু মাতৃ সাৱিত্ৰী। তেওঁৰ পিতৃ তিৰুচিৰাপল্লীৰ মুচিৰিৰ আৰু মাতৃ থাঞ্জাভুৰৰ তিৰুভেংকাডুৰ আছিল। তেওঁৰ পিতৃ ভাৰতীয় ৰে'লত কৰ্মৰত আছিল। সেয়ে তেওঁ বাল্যকালৰ ৰাজ্যৰ ভিন ভিন ঠাইত কটাবলগীয়া হৈছিল। তেওঁ মাদ্ৰাজ আৰু তিৰুচিৰাপল্লীত শিক্ষা গ্ৰহণ কৰিছিল। তেওঁ তিৰুচিৰাপল্লীৰ সীতালক্ষ্মী ৰামস্বামী মহাবিদ্যালয়ৰ পৰা অৰ্থনীতি বিভাগত স্নাতক ডিগ্ৰী আৰু ১৯৮৪ চনত জৱাহৰলাল নেহৰু বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে।

নিৰ্মলা সীতাৰমনে তেওঁৰ স্বামী পৰাকলা প্ৰভাকৰক জৱাহৰলাল নেহৰু বিশ্ববিদ্যালয়ত পঢ়ি থাকোঁতে লগ পাইছিল। তেওঁ অন্ধ্ৰ প্ৰদেশৰ নাৰ্চপুৰমৰ তেলেগু ব্ৰাহ্মণ আছিল। তেওঁলোকে ১৯৮৬ চনত বিবাহপাশত আবদ্ধ হয়। প্ৰভাকৰে অন্ধ্ৰ প্ৰদেশৰ মুখ্যমন্ত্ৰী চন্দ্ৰবাবু নাইডুৰ যোগাযোগ উপদেষ্টা আছিল।

ৰাজনৈতিক জীৱন

নিৰ্মলা সীতাৰমনে ২০০৮ চনত ভাৰতীয় জনতা পাৰ্টিত যোগদান কৰে। তেওঁ বিজেপিৰ প্ৰবক্তা হিচাপে কাৰ্য নিৰ্বাহ কৰিছিল। ২০১৪ চনত তেওঁ নৰেন্দ্ৰ মোদীৰ কেবিনেটত স্থান লাভ কৰে। একে বছৰৰ জুন মাহত তেওঁ অন্ধ্ৰ প্ৰদেশৰ পৰা ৰাজ্যসভালৈ নিৰ্বাচিত হয়।

২০১৬ চনৰ মে মাহত বিজেপিয়ে কৰ্ণাটকৰ পৰা ৰাজ্যসভালৈ মনোনীত কৰা ১২জন ব্যক্তিৰ ভিতৰত নিৰ্মলা সীতাৰমন অন্যতম আছিল। তেওঁ ইয়াৰ পৰা জয় লাভ কৰি পুনৰাই ৰাজ্যসভালৈ নিৰ্বাচিত হয়। ২০১৭ চনৰ ৩ ছেপ্টেম্বৰ তাৰিখে তেওঁ ভাৰতৰ ৰক্ষা মন্ত্ৰীৰ পদত অধিষ্ঠিত হয়। ইন্দিৰা গান্ধীৰ পিছত তেওঁ ভাৰতৰ দ্বিতীয় গৰাকী মহিলা ৰক্ষা মন্ত্ৰী।

অন্যান্য

তেওঁ লণ্ডনৰ ৰিজেণ্ট ষ্ট্ৰীটৰ ঘৰুৱা সাজ-সজ্জাৰ দোকানত বিক্ৰী সহকাৰীৰ কাম কৰিছিল। তেওঁ যুক্তৰাজ্যৰ কৃষি অভিযন্তা সন্থাৰ সহকাৰী অৰ্থনীতিবিদ হিচাপে কৰ্মৰত আছিল। যুক্তৰাজ্যত থকা সময় চোৱাত তেওঁ প্ৰাইছ ৱাটাৰহাউচ কপাৰ্চৰ গৱেষণা আৰু উন্নয়নৰ জ্যেষ্ঠ ব্যৱস্থাপক তেওঁ ৰাষ্ট্ৰীয় মহিলা আয়োগৰো সদস্য আছিল। ২০১৭ চনত তেওঁ হায়দৰাবাদত প্ৰণৱ ৰ প্ৰতিষ্ঠাপক সঞ্চালক আছিল।

তথ্য উৎস

বাহ্যিক সংযোগ

Elections.in নিৰ্মলা সীতাৰমনৰ জীৱনী

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:অৰ্থনীতিবিদ
শ্ৰেণী:ভাৰত চৰকাৰৰ মন্ত্ৰী
নৰ্থ ইষ্ট ইউনাইটেড এফ চি

শ্ৰেণী:ইণ্ডিয়ান চুপাৰ লীগ
নৰ্থ ইষ্ট ইউনাইটেড ফুটবল ক্লাব হ'ল ইণ্ডিয়ান ছুপাৰ লীগত অংশগ্ৰহণ কৰা অসমৰ গুৱাহাটীৰ এক পেছাদাৰী ফুটবল ফ্ৰেঞ্চাইজি। এই দলে ইণ্ডিয়ান ছুপাৰ লীগৰ ২০১৪ চনৰ প্ৰাৰম্ভিক বৰ্ষৰপৰা নিজৰ আনুষ্ঠানিক খেল আৰম্ভ কৰে। এই দলটোৰ স্বত্বাধিকাৰী বলিউডৰ অভিনেতা জন আব্ৰাহম। ২০১৪ চনৰ ১৩ এপ্ৰিল তাৰিখে বলিউড অভিনেতা জন আব্ৰাহম আৰু শ্বিলং লাজং ফুটবল ক্লাবে গুৱাহাটী ফ্ৰেঞ্চাইজিৰ মালিকীস্বত্ব লাভ কৰে।

প্ৰতীক

নৰ্থ ইষ্ট ইউনাইটেডৰ প্ৰতীকটোৰ ওপৰভাগত ৮টা তৰা আছে আৰু এই ৮ টা তৰাই এই ক্লাবটোৱে প্ৰতিনিধিত্ব কৰা উত্তৰ-পূব ভাৰতৰ ৮ খন ৰাজ্য বুজাইছে। প্ৰতীকটোত ৰঙা, ক'লা আৰু বগা ৰং ব্যৱহাৰ কৰা হৈছে। মূল প্ৰতীকটো আৰু তৰাকেইটাৰ মাজত ক্লাবটোৰ নাম লিখা হৈছে।

মালিকীস্বত্ব

নৰ্থ ইষ্ট ইউনাইটেড এফ চিৰ মালিকীস্বত্ব যুটীয়াভাৱে জন আব্ৰাহম, শ্বিলং লাজং এফ চি আৰু উদ্যোগী সঞ্জীৱ নাৰায়ণৰ হাতত আছিল। জন আব্ৰাহম এজন ভাৰতীয় বলিউড অভিনেতা, চলচ্চিত্ৰ প্ৰযোজক আৰু প্ৰাক্তন মডেল। শ্বিলং লাজং ফুটবল ক্লাব হ'ল মেঘালয়ৰ শ্বিলংস্থিত ভাৰতীয় আই-লীগ ক্লাব। পিছলৈ শ্বিলং লাজং আৰু সঞ্জীৱ নাৰায়ণ অংশীদাৰিত্বৰ পৰা আতঁৰি যায়।

আনুষ্ঠানিক সংগীত (anthem)

২০১৪ চনৰ ১ অক্টোবৰ তাৰিখে নৰ্থ ইষ্ট ইউনাইটেড এফ চিৰ আনুষ্ঠানিক সংগীত “We are the 8” ইউটিউবত উন্মোচন কৰা হয়। সংগীতটোত উত্তৰ পূব ভাৰতৰ বহুকেইজন গায়ক-গায়িকাই কণ্ঠ দিয়ে। সংগীত পৰিচালনা আৰু প্ৰযোজনা কৰে অংগৰাগ মহন্তই, গীতৰ কথা নিমা নামচুৰ। সংগীতটোত অংশগ্ৰহণ কৰা শিল্পীসকল হ’ল Lou Majaw, Guru Rewben Mashangva, জুবিন গাৰ্গ, তিপৃতি, Rudy Wallang, Alobo Naga, Tetseo Sisters, বুমেৰাং, গিৰীশ এণ্ড দা ক্ৰনিক্‌লছ, বি কে, দা ভিনাইল ৰেকৰ্ড্‌ছ, জয় বৰুৱা, কল্যাণ বৰুৱা আৰু জিণ্টি দত্ত।

খেলুৱৈ

২০১৪ চনৰ ১৬ জুলাইত ইণ্ডিয়ান ছুপাৰ লীগৰ কাৰণে নৰ্থ ইষ্ট ইউনাইটেড ফুটবল ক্লাবৰ marquee খেলুৱৈ হিচাপে স্পেইনৰ বিশ্বকাপজয়ী ফুটবল দলৰ খেলুৱৈ জোৱান কেপডেভিলাৰ নাম ঘোষণা কৰা হয়।

খেলুৱৈ আৰু ষ্টাফ

বৰ্তমান দল

বৰ্তমানৰ কাৰিকৰী ষ্টাফ

পদবী
নাম
প্ৰশিক্ষক
খালী
সহকাৰী প্ৰশিক্ষক
ফ্লইড পিণ্টো
গ'লকীপিং প্ৰশিক্ষক
দীপাংকৰ চৌধুৰী

কীট নিৰ্মাণকৰ্তা আৰু ছাৰ্ট স্প'নছৰ

সময়সীমা
কীট নিৰ্মাণকৰ্তা
ছাৰ্ট স্প'নছৰ
২০১৪
আদিদাচ
এইছটিচি
২০২১–
ছিক্সফাইভছিক্স
অমৃত চিমেণ্ট

তথ্যসংগ্ৰহ

শ্ৰেণী:অসমৰ ফুটবল ক্লাব
শ্ৰেণী:ভাৰতৰ ফুটবল ক্লাব
শ্ৰেণী:ইণ্ডিয়ান ছুপাৰ লীগ দল
হেনটাই

হেনটাই হৈছে জাপানীজ পৰ্ণগ্ৰাফিক এনিমে আৰু মাংগাৰ এক শৈলী। জাপানী মূলৰ এই শব্দটোৱে (変態) প্ৰচাৰ মাধ্যমৰ কোনো ধাৰাক বৰ্ণনা নকৰে, বৰঞ্চ ই এটা অস্বাভাৱিক যৌন ইচ্ছা বা কাৰ্য্যক প্ৰতিনিধিত্ব কৰে। 'Hentai seiyoku' (変態性欲, "যৌন বিকৃতি")ৰ সংক্ষিপ্ত ৰূপ হিচাপে এই শব্দটো এনে বিকৃত যৌন ইচ্ছা আৰু কাৰ্য্য ধাৰণ কৰা বা কৰা ব্যক্তিক বুজাবলৈ ব্যৱহাৰ কৰা হয়। এনিমে আৰু মাংগাৰ উপৰিও হেনটাইৰ প্ৰভাৱ বিভিন্ন মাধ্যমত বিদ্যমান, য'ত আৰ্টৱৰ্ক আৰু ভিডিঅ' গেম (সাধাৰণতে ইৰ'জে বুলি জনা যায়)কে ধৰি বিভিন্ন মাধ্যমত এই শৈলী ব্যৱহাৰ হয়।

যৌনতাৰ প্ৰতি জাপানীজ সাংস্কৃতিক আৰু ঐতিহাসিক মনোভাৱৰ দ্বাৰা হেনটাইৰ বিকাশ প্ৰভাৱিত হৈছে। স্ব-প্ৰকাশিত হেনটাইৰ সৃষ্টিসমূহে ডৌজিনছিকে ধৰি ডৌজিন ৰচনাৰ বজাৰৰ এক উল্লেখযোগ্য অংশ গঠন কৰে। আনকি বিভিন্ন ধৰণৰ যৌন কাৰ্য্য আৰু সম্পৰ্কৰ লগতে নতুন ফেটিছৰ চিত্ৰণ কৰা অসংখ্য উপশৈলীৰ অস্তিত্বও বিদ্যমান।

ইতিহাস

যিকোনো কামুক চিত্ৰণ হিচাপে হেনটাইৰ ব্যৱহাৰৰ লগে লগে এই চিত্ৰকল্পৰ ব্যৱহাৰ জাপানী মিডিয়াত বিয়পি পৰে। ১৯৭৯ চনত আজুমা হিদেওচ চাইবেল প্ৰকাশৰ পিছত এই আইকনিক শৈলীক প্ৰতিনিধিত্ব কৰিবলৈ জাপানী শিল্পকৰ্ম আৰু কমিকছে হেনটাই শৈলীৰ ব্যৱহাৰ আৰম্ভ কৰে। ১৯৩২ চনত হাকুছান কিমুৰাৰ চুজুমি-বুনে ছবিত হেনটাই এনিমেচন প্ৰথমবাৰৰ বাবে ব্যৱহাৰ হৈছিল, এই ছবিখনৰ কাম আধা সম্পূৰ্ণ হোৱাৰ পিছতে আৰক্ষীয়ে জব্দ কৰে। ছবিখনৰ অৱশিষ্ট অংশ একবিংশ শতিকাৰ আৰম্ভণিতে ৰাষ্ট্ৰীয় চলচ্চিত্ৰ কেন্দ্ৰক দান কৰা হৈছিল। অৱশ্যে জনসাধাৰণে চাবপৰাকৈ ছবিখনে মুক্তি লাভকৰা নাই। ১৯৬৯ চনৰ ৱান থাউজেণ্ড এণ্ড ৱান আৰবিয়ান নাইটছৰ কামোদ্দীপক আৰু যৌন চিত্ৰণ আৰু ১৯৭০ চনৰ ক্লিওপেট্ৰা ছবিৰ উদং বুকুৰ ক্লিওপেট্ৰাক উপেক্ষা কৰিলে ১৯৮৪ চনত মুক্তি পোৱা ৱাণ্ডাৰকিডৰ ল'লিটা এনিমেখনেই হৈছে প্ৰথমখন প্ৰকাশিত হেনটাই। ইৰ’টিক গেমছ হৈছে এই শৈলীৰ আন এক বিতৰ্কৰ ক্ষেত্ৰ, ১৯৮৫ চনৰ টেনশ্বিটাচি ন’ গগোত যৌন কাৰ্য্যক চিত্ৰিত কৰা শিল্প শৈলীৰ প্ৰথমটো ক্ষেত্ৰ উপলব্ধ। এই প্ৰতিটো মাধ্যমতে শব্দটোৰ ভিন্ন সংজ্ঞা আৰু বহুল ব্যৱহাৰে ইয়াৰ ঐতিহাসিক সমীক্ষাক জটিল কৰি তোলে। ইয়াওইৰ পৰ্ণগ্ৰাফিক ব্যৱহাৰ ফেনফিকচনৰ জৰিয়তে পাঠ্য ৰূপত বহুল সমাদৃত। ইউৰিৰ সাধাৰণ সংজ্ঞাৰ সলনি "লেচবিয়ান-থিমযুক্ত এনিমেচন বা কমিকছ"ৰ ব্যৱহাৰ বেছি।

হেনটাইক যৌন ফেটিছৰ ওপৰত "আধাৰিত" বুলি ধৰা হয়। ইয়াৰ ভিতৰত বিভিন্ন ফেটিছ আৰু পেৰাফিলিয়া সম্পৰ্কীয় উপশৈলী অন্তৰ্ভুক্ত হৈ আছে।

এই শৈলীৰ বেছিভাগ ৰচনাই যিমানেই কল্পনাপ্ৰসূত নহওক কিয়, প্ৰতিটো কল্পনাযোগ্য কাৰ্য্য আৰু পৰিস্থিতিৰ মাজেৰে অলৌকিক আৰু অসম্ভৱক চিত্ৰিত কৰাত গুৰুত্ব দিয়ে। হেনটাইৰ এটা উপশৈলী হৈছে ফুটানাৰী (হাৰ্মাফ্ৰডিটিজম), এই চৰিত্ৰবিধক সাধাৰণতে স্ত্ৰী যোনিৰ বিপৰীতে পুৰুষ লিংগ ধাৰণ কৰা মহিলাৰ ৰূপত চিত্ৰণ কৰা হয়। এই চৰিত্ৰসমূহক প্ৰায়ে আন মহিলাৰ সৈতে যৌন সম্পৰ্ক স্থাপন কৰা বুলি চিত্ৰিত কৰা হয়, অৱশ্যে আন বহুতো ৰচনাত পুৰুষৰ সৈতেও যৌন সম্পৰ্ক বা এনাল জাষ্টিছৰ দৰে দুয়োপ্ৰকাৰৰ লিংগৰ সৈতে যৌন সম্পৰ্ক স্থাপন কৰাও দেখুওৱা হয়। ফুটানাৰী প্ৰভাৱশালী, বশৱৰ্তী বা একেখন ছবিতে দুয়োটা ভূমিকা পালন কৰাও দেখুওৱা হ'ব পাৰে।

তথ্যসূত্ৰ

শ্ৰেণী:এনিমেছনৰ কৌশল
শ্ৰেণী:মানৱ যৌনতা
শ্ৰেণী:পৰ্ণগ্ৰাফি
হাগ

হাগ (Hag) হৈছে এগৰাকী শুকাই-খীণাই যোৱা বৃদ্ধা, বা এক প্ৰকাৰৰ পৰী, ডাইনী, অথবা তেনে চেহেৰাৰ এগৰাকী দেৱী। তেনে চৰিত্ৰ প্ৰায়ে লোককথা আৰু ‘হান্সেল এণ্ড গ্ৰেটেল’ৰ দৰে শিশুৰ সাধুকথাত পোৱা যায়। হাগসকলক প্ৰায়ে কুঅভিপ্ৰায়ী বুলি গণ্য কৰা হয়, কিন্তু তেওঁলোক মায়াবী দেৱ-দেৱীৰ (যেনে: দ্য মৰিগান বা বাডব) এক ৰূপো হ’ব পাৰে, যিসকলক সম্পূৰ্ণৰূপে দয়ালু বা সম্পূৰ্ণৰূপে দুষ্ট বুলি ক’ব নোৱাৰি। হাগ শব্দটো ডাইনীৰ সমাৰ্থক হিচাপেও ব্যৱহাৰ কৰিব পাৰি।

ব্যুৎপত্তি

এই শব্দটো মধ্য ইংৰাজীত পোৱা গৈছিল আৰু ই ‘ডাইনী’ অৰ্থত ব্যৱহৃত পুৰণি ইংৰাজী শব্দ ‘হেগটেচে’ৰ (hægtesse) চুটি ৰূপ আছিল; একেদৰে ওলন্দাজ শব্দ ‘হেক্স’ (heks) আৰু জাৰ্মান শব্দ ‘হেক্সে’ (Hexe) ক্ৰমে মধ্য ওলন্দাজ ‘হেগেটিচে’ (haghetisse) আৰু পুৰণি হাই জাৰ্মান ‘হেগজুচা’ (hagzusa)ৰ চুটি ৰূপ।

সাধুকথা বা লোককথাৰ এক গতানুগতিক চৰিত্ৰ হিচাপে হাগৰ বৈশিষ্ট্যসমূহ ‘ক্ৰ’ন’ৰ সৈতে একে, আৰু এই শব্দ দুটা কেতিয়াবা এটাৰ সলনি আনটো ব্যৱহাৰ কৰা হয়।

ইংৰাজীৰ বাহিৰে আন ভাষাৰ শব্দসমূহ অনুবাদ কৰিবলৈ ‘হাগ’ শব্দটো ব্যৱহাৰ কৰাটো বিতৰ্কিত, কিয়নো এই শব্দটোৰ ব্যৱহাৰ কেতিয়াবা নাৰীবিদ্বেষৰ সৈতে জড়িত কৰা হয়।

লোককথাত

ইংৰাজী আৰু উত্তৰ আমেৰিকাৰ লোককথাত ‘নাইট হাগ’ বা ‘দ্য অ’ল্ড হাগ’ আছিল এক দুঃস্বপ্নৰ আত্মা। এই প্ৰকাৰৰ হাগ পুৰণি ইংৰাজী ‘মেৰা’ৰ (mæra) সৈতে একে— যি প্ৰাচীন জাৰ্মানীয় অন্ধবিশ্বাসৰ পৰা উদ্ভৱ হৈছে আৰু স্ক্যাণ্ডিনেভিয়ান ‘মাৰা’ৰ সৈতে ওচৰ সম্পৰ্কীয়। লোককথা অনুসৰি, অ’ল্ড হাগে শুই থকা মানুহৰ বুকুত বহি দুঃস্বপ্ন পঠিয়াইছিল। যেতিয়া মানুহজন সাৰ পায়, তেওঁ অলপ সময়ৰ বাবে উশাহ ল’বলৈ বা আনকি লৰচৰ কৰিবলৈও অপৰাগ হয়। বৰ্তমান এই অৱস্থাক ‘স্লিপ পেৰালাইচিছ’ অৰ্থাৎ টোপনিত ধৰা বা ‘বোৱাত ধৰা’ বুলি কোৱা হয়, কিন্তু পুৰণি বিশ্বাসত ইয়াক হাগৰ দ্বাৰা আক্ৰান্ত হোৱা বুলি কোৱা হৈছিল।

হাগৰ বিষয়ে বহুতো কাহিনী শিশুসকলক ভাল কাম কৰিবলৈ ভয় খুৱাবলৈ ব্যৱহাৰ কৰা যেন লাগে। উদাহৰণস্বৰূপে, উত্তৰ ইংলেণ্ডত পেগ পাউলাৰ নামৰ এগৰাকী নদীৰ হাগ আছিল যিয়ে টিজ নদীত বাস কৰিছিল আৰু যাৰ ছালৰ ৰং সেউজীয়া আছিল। যিবোৰ পিতৃ-মাতৃয়ে নিজৰ সন্তানক নদীৰ পাৰৰ পৰা আঁতৰাই ৰাখিব বিচাৰিছিল, তেওঁলোকে সন্তানক কৈছিল যে যদি তেওঁলোকে পানীৰ বেছি ওচৰলৈ যায়, তেন্তে তাই তাইৰ দীঘল হাতেৰে তেওঁলোকক টানি লৈ যাব, পানীত ডুবাই মাৰিব আৰু কেতিয়াবা খাই পেলাব। এই ধৰণৰ নদীৰ আত্মাৰ অন্যান্য আঞ্চলিক নামবোৰ হ’ল গ্ৰিণ্ডিল’ (গ্ৰেণ্ডেলৰ সৈতে জড়িত এটা নাম), ইয়ৰ্কশায়াৰৰ জেনী গ্ৰীনটিথ আৰু কেইবাখনো ইংৰাজী কাউণ্টিৰ নেলী লংআৰ্মছ।

শ্লাভিক লোককথাত বাবা য়গা আছিল হাগৰ এক ৰূপ যিয়ে হাবিৰ মাজত কুকুৰাৰ ঠেং থকা ঘৰত বাস কৰিছিল। তাই প্ৰায়ে এটা খুন্দনাৰ ওপৰত বহি হাবিৰ মাজেৰে উৰি ফুৰিছিল আৰু এটা ঝাড়ুৰে তাইৰ খোজবোৰ মচি পেলাইছিল। যদিও তাই সাধাৰণতে অকলে থাকে, কিছুমান লোককথাত তিনিগৰাকী বাবা য়গাই নায়কক উপদেশ দি বা উপহাৰ দি সহায় কৰা বুলি চিত্ৰিত কৰা হৈছে।

আইৰিছ আৰু স্কটিছ পৌৰাণিক কাহিনীত ‘কাইলিয়াখ’ হৈছে সৃষ্টি, শস্য চপোৱা, বতৰ আৰু সাৰ্বভৌমত্বৰ সৈতে জড়িত এগৰাকী হাগ দেৱী। দেৱী ব্ৰিজিডৰ সৈতে অংশীদাৰিত্বৰে তেওঁ এজনী ঋতুভিত্তিক দেৱী, যাক শীতকালৰ শাসনকৰ্ত্ৰী হিচাপে গণ্য কৰা হয় আৰু ব্ৰিজিডে গ্ৰীষ্মকালত শাসন কৰে। স্কটলেণ্ডত ‘দ্য কাইলিয়াখান’ (ধুমুহাৰ হাগ) নামেৰে জনাজাত হাগৰ এটা গোটক প্ৰকৃতিৰ শক্তিৰ মানৱীয় ৰূপ হিচাপে দেখা যায়, বিশেষকৈ বিধ্বংসী দিশত। বসন্তকালৰ ধুমুহাৰ সৃষ্টিত তেওঁলোক বিশেষভাৱে সক্ৰিয় বুলি কোৱা হয়।

তথ্যসূত্ৰ

শ্ৰেণী:লোকগাথা
শ্ৰেণী:দেৱী
বুষু ডিমা

বুষু ডিমা হৈছে উত্তৰ পূব ভাৰতৰ অসম ৰাজ্যৰ ডিমাছা কছাৰী জনগোষ্ঠীৰ দ্বাৰা উদযাপিত সৰ্ববৃহৎ আৰু সৰ্বাগ্ৰগণ্য উৎসৱ। ডিমাছাসকল ঘাইকৈ অসমৰ আৰু চুবুৰীয়া নাগালেণ্ড ৰাজ্যৰ অধিবাসী। বুষু ডিবা মূলতঃ এক কৃষিভিত্তিক উৎসৱ। অতি উলহ মালহেৰে উদযাপিত এই উৎসৱ সাধাৰণতে ৰোমান বৰ্ষপঞ্জীৰ জানুৱাৰী মাহৰ শেষৰ সপ্তাহ আৰু ফেব্ৰুৱাৰী মাহৰ প্ৰথম সপ্তাহত পালন কৰা হয়। বুষু ডিমা উৎসৱৰ অংশ হিচাপে সপ্তাহজোৰা বিভিন্ন কাৰ্যসূচী অনুষ্ঠিত হয়।

উৎসৱৰ বিৱৰণ

বুষু ডিমা মূলতঃ এক কৃষিভিত্তিক উৎসৱ। এটা কঠোৰ পৰিশ্ৰমৰ কৃষিচক্ৰৰ শেষত ঝুম খেতি চপোৱাৰ পিছত আনন্দ উল্লাসৰ মাজেৰে উদযাপন কৰাৰ উদ্দেশ্যে বুষু ডিমা অনুষ্ঠিত হয়। অসমৰ ডিমা হাছাও, কাৰ্বি আংলং, কাছাৰ, নগাঁও জিলা আৰু প্ৰতিৱেশী নাগালেণ্ডৰ ডিমাপুৰৰ অধিবাসী ডিমা জনগোষ্ঠীৰ লোকসকলৰ বাবে বুষু ডিমা প্ৰধান উৎসৱ। বুষু-ডিমা শব্দযুগলৰ অৰ্থ বিহু-ডিমাছা অৰ্থাৎ 'ডিমাছাসকলৰ বিহু' । ডিমাছা জনসমাজত ব্ৰাই-শিবৰাই(Brai-Sibrai)-ক সৰ্বোচ্চ দেৱতাৰ স্থান দিয়া হয়। বুষু ডিমা উৎসৱৰ জৰিয়তে চপাই অনা সমস্ত কৃষিৰ ফচল তেওঁলৈ উৎসৰ্গা কৰি মানৱজাতিৰ কল্যাণ কামনা কৰা হয়। উৎসৱৰ জৰিয়তে ডিমাছাসকলৰ পৰম্পৰাগত খাদ্যসম্ভাৰ, কৃষ্টি-সংস্কৃতি, ক্ৰীডা নৈপুণ্য, বয়নশিল্প, ভাস্কৰ্যশিল্প ইত্যাদিও প্ৰদৰ্শিত হয়। ইয়াৰ জৰিয়তে ডিমাছা জনগোষ্ঠীৰ সৈতে আন জনগোষ্ঠীসমূহৰ সমন্বয়ৰ বাৰ্তাও প্ৰেৰণ কৰা হয়। বুষু ডিমা উৎসৱ তিনিটা ভাগত বিভক্ত:

বুষু জিদাপ: এই অংশ দুদিনৰ পৰা তিনিদিন ধৰি উদযাপিত হয়।
চুৰেম বাইন': এই অংশ পাঁচদিন ধৰি চলে।
হাংচেউ বুষু: এই অংশ মুঠতে সাতদিন ধৰি অনুষ্ঠিত হয়। হাংচেউ বুষুক হাংচেওনানাওবা (Hangsaoinanaoba) হিচাপেও জনা যায়।

'জিদাপ' হৈছে সকলোতকৈ সৰলীকৃত উদযাপন। সাধাৰণতে চুৰেম অধিক হাৰত উদযাপিত হয় কিয়নো হাংচেউ উদযাপনৰ বাবে বৃহৎ পৰিমাণৰ অৰ্থ আৰু শাৰীৰিক শ্ৰমৰ প্ৰয়োজন হয়। হাংচেউ উদযাপনৰ বাবে সামূহিকভাৱে এটুকুৰা পৃথক ভুমিখণ্ডত কৃষিকৰ্ম কৰা হয় আৰু তাৰ পৰা উৎপাদিত ফচলেৰে উদযাপনৰ খা-খৰচৰ ব্যৱস্থা কৰা হয়।

উৎসৱৰ বৃহৎ উদযাপন আৰু অনুষ্ঠানৰ চিহ্নৰূপে "হেইহ'-হ" (হাওবা) ["heih-ho" (Haoba)] তৈয়াৰ কৰা হয়। বেলি ডুবাৰ পিছত বাইবা বাদাইলাইবা [Baiba Badailaiba] (সংগীত প্ৰতিযোগিতা) অনুষ্ঠিত হয় য'ত গীত, নৃত্য; আৰু খৰম ডিমাছা ঢোল (Kharam-Dimasa Drum) আৰু মুৰে (Muree-Hornpipe) বাদ্যৰ পৰিৱেশন কৰা হয়। ডিমাছাসকলৰ পৰম্পৰাগত বাদ্য হৈছে উৎসৱৰ মুখ্য আকৰ্ষণ। ডিমাছাসকলৰ সাংস্কৃতিক ৰাজধানী মাইবঙত ডিমাছা গাভৰুসকলৰ দ্বাৰা বাইডামা (Baidama) নৃত্য প্ৰদৰ্শিত হয়।

উৎসৱৰ প্ৰথম দিনটোক বুষুচাতাইবা (Bususataiba) বুলি কোৱা হয় আৰু সেইদিনা প্ৰতি ঘৰতে মাংস বিতৰণ কৰা হয়। বুষুমা (Busuma) হৈছে উৎসৱৰ দ্বিতীয় দিন আৰু সেইদিনা ডেকাবিলাকে জ্যেষ্ঠসকলৰ সৈতে মিলি অতিথি আদৰিবৰ উদ্দেশ্যে বাগাওবা (Bagaoba) গায়। গাওঁবুঢ়া কুনাঙ (Kunang)-এ ভক্তিগীত গাই উপাস্য দেৱতা শিৱ (ব্ৰাই-শিবৰাই)-ৰ পৰা গাওঁবাসীৰ মঙ্গলৰ বাবে আশীৰ্বাদ বিচাৰে। পুৰুষ, মহিলা আৰু ল'ৰা-ছোৱালীহঁতে ৰঙ-বিৰঙী পৰম্পৰাগত জনজাতীয়ে সাজ-পোছাক আৰু আ-অলংকাৰ পৰিধান কৰি উৎসৱত ভাগ লয়।

সৰ্বাসাধাৰণতে বুষু-ডিমা উৎসৱত হোৱা সমস্ত খৰচ পাতি গঞা ৰাইজেই বহন কৰে। ডিমাছা সমাজৰ এক পৰ্ম্পৰাগত ৰীতি অনুসৰি ইঘৰে সিঘৰক কৃষিকৰ্মত সহায় সাৰথি আগবঢ়ায় আৰু ইয়াৰ বিনিময় হিচাপে বুষু ডিমা অনুষ্ঠানৰ বাবে চাউল ইত্যাদি সংগ্ৰহ কৰে।

তথ্যসূত্ৰ

শ্ৰেণী:অসমৰ উৎসৱসমূহ
শিয়ালৰ শিং

শিয়ালৰ শিং হৈছে এটা পৌৰাণিক হাড়ৰ শঙ্কু আকৃতিৰ এক্সক্ৰেছেন্স যিটো মাজে মাজে সোণালী শিয়ালৰ মূৰৰ খুলিত গজি উঠে বুলি কোৱা হয়। ই দক্ষিণ এছিয়াৰ যাদুকৰী শক্তিৰ সৈতে জড়িত। ইয়াৰ অস্তিত্বৰ প্ৰমাণৰ অভাৱৰ পিছতো ইয়াক বাস্তৱ বুলি বহুলভাৱে বিশ্বাস কৰা হয়। এই শিংটোৰ দৈৰ্ঘ্য সাধাৰণতে আধা ইঞ্চি বুলি কোৱা হয়, আৰু ইয়াক নোমৰ দ্বাৰা লুকুৱাই ৰখা হয়।

১৮০০ চনত শ্ৰীলংকাৰ স্থানীয় লোকসকলে এই বৃদ্ধিক নাৰিক-কম্বু বুলি কয় আৰু তামিল আৰু সিংহলী উভয় লোকে পৰম্পৰাগতভাৱে ইয়াক এক শক্তিশালী তাবিজ বুলি বিশ্বাস কৰে যিয়ে ইচ্ছা পূৰণ কৰিব পাৰে আৰু হেৰুৱালে নিজৰ ইচ্ছামতে মালিকৰ পুনৰ আবিৰ্ভাৱ হ'ব পাৰে। কিছুমান সিংহলীৰ মতে এই শিঙে যিকোনো গোচৰত অভিযুক্ত ব্যক্তিক সক্ষমতা প্ৰদান কৰিব পাৰে৷

নেপালৰ ৰোগ নিৰাময়কাৰী আৰু ডাইনী চিকিৎসকৰ মতে, জুৱা খেলত জয়ী হ'বলৈ, আৰু দুষ্ট আত্মাক আঁতৰাই পেলাবলৈ শিয়ালৰ শিং ব্যৱহাৰ কৰিব পাৰি। নেপালৰ বাৰ্দিয়া অঞ্চলৰ থাৰু লোকসকলে বিশ্বাস কৰে যে শিয়ালৰ শিঙবোৰ প্ৰত্যাহাৰযোগ্য, আৰু কেৱল যেতিয়া শিয়ালবোৰে সমবেতভাৱে চিঞৰে তেতিয়াহে ওলাই আহে। যিজন চিকাৰীয়ে শিংটো উলিয়াবলৈ সক্ষম হয়, তেওঁ ইয়াক ৰূপৰ কাচকেটত ভৰমিলিয়ন পাউদাৰত ৰাখে, যিয়ে বস্তুটোক জীৱিকা প্ৰদান কৰে বুলি ভবা হয়। থাৰুসকলে বিশ্বাস কৰে যে শিংটোৱে মালিকক আন্ধাৰত দেখাৰ ক্ষমতা প্ৰদান কৰিব পাৰে।

কিছুমান অঞ্চলত শিংটোক সীয়াৰ সিংহী বা গীদাৰ সিংহী বুলি কোৱা হয় আৰু শিশুৰ ডিঙিত বান্ধি ৰখা হয়। এই শিংটোৰ ব্যৱসায় নিম্নবৰ্ণৰ লোকে কৰে তথা এইবোৰত বিশ্বাসী লোকৰ ওচৰত বিক্ৰী কৰা হয়, যিয়ে হৰিণৰ শিঙৰ টুকুৰা বুলি ভাবে।

পশ্চিমবঙ্গত বিশ্বাস কৰা হয় যে যেতিয়া এটা সুৰক্ষিত স্থানৰ ভিতৰত ৰখা হয়, তেতিয়া শিয়ালৰ শিঙে ধনৰ পৰিমাণ তিনিগুণ বৃদ্ধি কৰিব পাৰে।

তথ্যসূত্ৰ

শ্ৰেণী:লোকবিশ্বাস
শ্ৰেণী:লোক-সংস্কৃতি
শ্ৰেণী:ভাৰতীয় সংস্কৃতি
শ্ৰেণী:শ্ৰীলংকাৰ সংস্কৃতি
হেনৰিক ইবছেন

হেনৰিক জোহান ইবছেন আছিল নৰৱেৰ এজন নাট্যকাৰ আৰু নাট্য পৰিচালক। থিয়েটাৰত আধুনিকতাবাদৰ অন্যতম প্ৰতিষ্ঠাপক হিচাপে ইবচেনক প্ৰায়ে "বাস্তৱবাদৰ পিতৃ" আৰু তেওঁৰ সময়ৰ অন্যতম প্ৰভাৱশালী নাট্যকাৰ বুলি কোৱা হয়।

উদ্ধৃতিসমূহ

ধনে বস্তুৰ খোলাটো কিনিব পাৰে, কিন্তু শাহটো কিনিব নোৱাৰে। ই তোমাৰ খাদ্যটো কিনিব পাৰে, কিন্তু ভোকটো কিনিব নোৱাৰে, ঔষধ কিনিব পাৰে, কিন্তু স্বাস্থ্য কিনিব নোৱাৰে, চিনাকি মানুহ কিনিব পাৰে, কিন্তু বন্ধু কিনিব নোৱাৰে, ভৃত্য কিনিব পাৰে, কিন্তু বিশ্বস্ততা কিনিব নোৱাৰে, আনন্দময় দিন কিনিব পাৰে, কিন্তু সুখ বা শান্তি কিনিব নোৱাৰে।

লগতে চাওক

ইউৰিপিডিছ
হেনৰী ফ্ৰেডেৰিখ আমিয়েল

উৎস

Category:লেখক
Category:নাট্যকাৰ
Category:মৃত ব্যক্তি
অৰুন্ধতী

অৰুন্ধতী হৈছে সপ্তৰ্ষিৰ অন্যতম ঋষি বশিষ্ঠৰ সহধৰ্মিণী। তেওঁক শুক্ৰ গ্ৰহৰ সৈতে জড়িত কৰা হয়। অৰুন্ধতীকো সপ্তৰ্ষিৰ সমমৰ্যাদা প্ৰদান কৰাৰ লগতে তেওঁলোকৰ সৈতে উপাসনাও কৰা হয়। বৈদিক আৰু পুৰাণ সাহিত্যত তেওঁক সতীত্ব, দাম্পত্য আনন্দৰ প্ৰতীক আৰু পতীব্ৰতা নাৰীৰূপে উপস্থাপন কৰা হয়। শিৱক পাৰ্বতীক বিয়া কৰাবলৈ অনুৰোধ কৰাত তেওঁৰ ভূমিকা কালিদাসৰ কুমাৰসম্ভৱৰ ষষ্ঠ অধ্যায়ত বৰ্ণনা কৰা হৈছে।

জীৱনী

ভাগৱত পুৰাণৰ মতে, অৰুন্ধতী কৰ্দমা আৰু দেৱাহুতিৰ নগৰাকী কন্যাৰ ভিতৰত অষ্টম। তেওঁ পৰাশৰৰ আইতাক আৰু ব্যাসৰ আজো-আইতাক।

মহাভাৰতত অৰুন্ধতীক এগৰাকী তপস্বীনি হিচাপে বৰ্ণনা কৰা হৈছেছে আৰু তেওঁ আনকি সাতজন ঋষিৰ আগতো বক্তব্য ৰাখিছে। সেয়েহে অগ্নিৰ পত্নী স্বাহাই সপ্তৰ্ষিৰ মাজত আন ছয়জনৰ পত্নীৰ ৰূপ ধৰি ল'ব পাৰে কিন্তু অৰুন্ধতীৰ ৰূপ ধাৰণ কৰিব নোৱাৰে। মহাকাব্যখনত এইটোও বৰ্ণনা কৰা হৈছে যে কেনেকৈ এবাৰ ১২ বছৰ ধৰি বৰষুণ নহওঁ‌তে তেওঁ শিৱক সন্তুষ্ট কৰিছিল। মহাভাৰতত তেওঁৰ সতীত্ব আৰু স্বামীৰ প্ৰতি সেৱা অতুলনীয় বুলি উল্লেখ কৰা হৈছে।

বাল্মীকি ৰামায়ণ অনুসৰি, তেওঁ এশজন পুত্ৰৰ জননী আছিল যিসকলক বিশ্বামিত্ৰই মৰিবলৈ অভিশাপ দিছিল। তাৰ পিছত তেওঁ শক্তি নামৰ এজন পুত্ৰৰ জন্ম দিয়ে। পিছত তেওঁ সুযগ্য নামৰ আন এজন পুত্ৰৰ জন্ম দিয়ে যি বশিষ্ঠৰ আশ্ৰমত ৰামৰ সৈতে অধ্যয়ন কৰিছিল। কিছুমান সূত্ৰই কয় যে শক্তি আৰু চিত্ৰকেতুকে ধৰি তেওঁৰ আঠজন পুত্ৰ আছিল।

টোকা

তথ্য সংগ্ৰহ

শ্ৰেণী:প্ৰাচীন ভাৰতীয় ঋষি-মুনি
শ্ৰেণী:ৰামায়ণৰ চৰিত্ৰ
মিঠা দৈ

মিঠা দৈ বা বাংলা ভাষাত মিষ্টি দৈ হৈছে ভাৰতীয় উপমহাদেশৰ বংগ অঞ্চলৰপৰা উৎপত্তি হোৱা গাখীৰৰপৰা তৈয়াৰী এবিধ খাদ্য আৰু ভাৰতৰ পশ্চিম বংগ, ত্ৰিপুৰা, অসমৰ বৰাক উপত্যকা, আৰু বাংলাদেশ ৰাষ্ট্ৰত প্ৰচলিত কিম্বন কৰা মিঠা দৈ (দৈ)। ইয়াক গাখীৰ আৰু চেনি বা গুৰ দি তৈয়াৰ কৰা হয়। ইয়াৰ প্ৰস্তুতিৰ কৌশলৰ বাবে সাধাৰণ দৈৰপৰা ই পৃথক। জনপ্ৰিয়তা অনুসৰি মিষ্টি দৈৰ বেলেগ বেলেগ বহুতো সোৱাদ আছে। নবদ্বীপৰ দৈ, কলকাতাৰ দৈ, বগুৰাৰ দৈ আদিৰ ভিন্ন সোৱাদৰ মিঠা দৈ অতি জনপ্ৰিয়।

মিঠা দৈৰ বাবে গাখীৰ সামান্য ঘন হোৱালৈকে উতলাই চেনি নতুবা গুৰা (ব্ৰাউন চেনি) বা খেজুৰ গুড় মিহলাই মিঠা কৰি গাখীৰ ৰাতিটো কিম্বন হ'বলৈ দি মিঠা দৈ প্ৰস্তুত কৰা হয়। মিঠা দৈ তৈয়াৰ কৰা পাত্ৰ হিচাপে মাটিৰ পাত্ৰ সদায় ব্যৱহাৰ কৰা হয় কাৰণ ইয়াৰ ছিদ্ৰযুক্ত বেৰৰ মাজেৰে পানী ক্ৰমান্বয়ে বাষ্পীভৱন হোৱাৰ ফলত দৈ আৰু অধিক ঘন হোৱাই নহয়, ঘনত্ব বৃদ্ধিৰ বৈশিষ্ট্যৰ বাবে উপযুক্ত উষ্ণতাও উৎপন্ন কৰে। বহু সময়ত দৈত সুগন্ধিৰ বাবে চিপচ ইলাচি দি সূক্ষ্মভাৱে জুতি লোৱা হয়। পশ্চিমীয়া দেশসমূহতো বেকড দৈ একেধৰণৰ প্ৰস্তুত কৰা হয়।

মিঠা দৈ ভিটামিন বিৰ উৎস। সেয়ে টাইফয়েড জ্বৰৰ বাবে স্মৰণীয় ঔষধ আৱিষ্কাৰ হোৱাৰ আগতে, ডা° বি চি ৰয়, কৰ্ণেল ডেনহাম হোৱাইট আৰু ডা° নীলৰতন চৰকাৰৰ দৰে সুপৰিচিত এলোপেথিক চিকিৎসকে তেওঁলোকৰ ৰোগীৰ বাবে মিষ্টি দৈ প্ৰেছক্ৰিপচন কৰিছিল যিয়ে ভিটামিন বি জমা হোৱাত সহায় কৰে।

তথ্যসূত্ৰ

শ্ৰেণী:খাদ্য